O pisică a fost infectată în Belgia cu coronavirus de stăpânul ei / Medici veterniari: Este un caz izolat de transmitere de la om la animal

O pisică a fost infectată cu coronavirus de stăpânul ei în Belgia, iar animalul a dezvoltat unele simptome ale bolii, a anunțat Facultatea de Medicină Veterinară din Liège, citată de La Libre.be. Potrivit sursei citate, este un caz izolat de transmise a virusului de la om la animal, însă animalele nu sunt purtătoare ale virusului.

Autoritățile au propus adoptarea unor măsuri de precauție pentru persoanele infectate care au în casă animale de companie. În Hong Kong, un câine a fost testat cu simptome ușoare de coronavirus și plasat în carantină. Este foarte probabil să fie vorba de o contaminare externă, din mediul înconjurător, au explicat specialiștii virusologi.

Potrivit acestora, virusul poate supraviețui de la câteva ore la câteva zile, în funcție de suprafețe și de temperatură.

Sursa: www.ladbible.com